รัฐบาลไทย-ข่าวทำเนียบรัฐบาล-มหาดไทยเตรียมจัดงานวันที่ระลึกคล้ายวันสิ้นพระชนม์ สมเด็จฯ กรมพระยาดำรงราชานุภาพ 1 ธันวาคม 2561
วันศุกร์ที่ 30 พฤศจิกายน 2561
มหาดไทยเตรียมจัดงานวันที่ระลึกคล้ายวันสิ้นพระชนม์ สมเด็จฯ กรมพระยาดํารงราชานุภาพ 1 ธันวาคม 2561
มหาดไทยเตรียมจัดงานวันที่ระลึกคล้ายวันสิ้นพระชนม์ สมเด็จฯ กรมพระยาดํารงราชานุภาพ 1 ธันวาคม 2561
เพื่อน้อมรําลึกถึงองค์ปฐมเสนาบดีกระทรวงมหาดไทย ผู้ทรงบําเพ็ญประโยชน์ต่อประเทศชาตินานัปการ
วันนี้ (30 พ.ย. 61) ที่กระทรวงมหาดไทย นายพรพจน์ เพ็ญพาส รองปลัดกระทรวงมหาดไทย เปิดเผยว่า
ในวันที่ 1 ธันวาคม เป็นวันคล้ายวันสิ้นพระชนม์ของสมเด็จพระเจ้าบรมวงศ์เธอ กรมพระยาดํารงราชานุภาพ องค์ปฐมเสนาบดีกระทรวงมหาดไทย ซึ่งคณะรัฐมนตรีได้มีมติเมื่อวันที่ 27 พฤศจิกายน 2544 กําหนดให้วันที่ 1 ธันวาคมของทุกปีเป็น “วันดํารงราชานุภาพ” เพื่อน้อมรําลึกถึงพระองค์ท่านที่ได้ทรงบําเพ็ญประโยชน์ต่อประเทศชาตินานัปการ
สําหรับในปี 2561 นี้ กระทรวงมหาดไทยได้กําหนดจัดงานวันที่ระลึกคล้ายวันสิ้นพระชนม์ ของสมเด็จพระเจ้า
บรมวงศ์เธอ กรมพระยาดํารงราชานุภาพ ในวันเสาร์ที่ 1 ธันวาคม 2561 โดยจะมีพิธีวางพวงมาลาถวายสักการะ
พระอนุสาวรีย์สมเด็จฯ กรมพระยาดํารงราชานุภาพ และมีกิจกรรมสําคัญต่างๆ ดังนี้
เวลา 06.00 น. พิธีวางพวงมาลาถวายสักการะพระอนุสาวรีย์สมเด็จฯ กรมพระยาดํารงราชานุภาพ
ณ บริเวณพิธีหน้าศาลาว่าการกระทรวงมหาดไทย โดยมีผู้แทนส่วนราชการ รัฐวิสาหกิจ และประชาชนเข้าร่วมในพิธี
เวลา 06.30 น. ปลัดกระทรวงมหาดไทยวางพวงมาลาถวายสักการะพระอนุสาวรีย์สมเด็จฯ กรมพระยาดํารงราชานุภาพ พร้อมด้วยข้าราชการ พนักงาน และผู้มาร่วมในพิธี
เวลา 07.00 น. พลเอก อนุพงษ์ เผ่าจินดา รัฐมนตรีว่าการกระทรวงมหาดไทย สักการะและถวายพวงมาลัยบูชาศาลพระชัยมงคล และศาลพระกาฬไชยศรี วางพวงมาลาถวายสักการะพระอนุสาวรีย์สมเด็จฯ กรมพระยาดํารง
ราชานุภาพ หลังจากเสร็จพิธีพราหมณ์อ่านคําบวงสรวงแล้ว รัฐมนตรีว่าการกระทรวงมหาดไทยกล่าวคําสดุดีสมเด็จฯ กรมพระยาดํารงราชานุภาพ และพบพระญาติของสมเด็จฯ กรมพระยาดํารงราชานุภาพ พร้อมทั้งเดินตรวจเยี่ยมข้าราชการ และพนักงานรัฐวิสาหกิจในสังกัด
เวลา 08.00 น. พิธีสงฆ์ ณ ห้องประชุมราชสีห์ ศาลาว่าการกระทรวงมหาดไทย เพื่อทําบุญอุทิศส่วนกุศล
ถวายแด่สมเด็จฯ กรมพระยาดํารงราชานุภาพ ตลอดจนผู้มีพระคุณและข้าราชการชั้นผู้ใหญ่ของกระทรวงมหาดไทย
ที่ล่วงลับไปแล้ว โดยมีรัฐมนตรีว่าการกระทรวงมหาดไทย เป็นประธานในพิธีถวายเครื่องไทยธรรม และภัตตาหารแด่พระภิกษุสงฆ์
เวลา 09.00 น. พิธีมอบรางวัลและประกาศเกียรติคุณแก่ผู้ได้รับรางวัลนายอําเภอแหวนเพชร ประจําปี 2561 จํานวน 10 รางวัล ปลัดอําเภอดีเด่น (ปลัดอําเภอแหวนทองคํา) จํานวน 10 รางวัล หมู่บ้านดีเด่น (บ้านสวย เมืองสุข) จํานวน 18 รางวัล สํานักทะเบียนดีเด่น จํานวน 27 รางวัล ณ ห้องประชุมราชสีห์ ศาลาว่าการกระทรวงมหาดไทย
โดยมีรัฐมนตรีว่าการกระทรวงมหาดไทย เป็นประธานในพิธี
รองปลัดกระทรวงมหาดไทย กล่าวเพิ่มเติมว่า กิจกรรมต่างๆ ที่กระทรวงมหาดไทยได้กําหนดจัดขึ้นในงาน
“วันดํารงราชานุภาพ” นี้ เพื่อน้อมสักการะและรําลึกถึงพระเกียรติคุณและพระวิทยาคุณที่พระองค์ท่านได้ทรงวางรากฐานอันมั่นคงให้แก่กระทรวงมหาดไทย และทรงเป็นแบบอย่างแก่อนุชนคนมหาดไทยได้ยึดถือปฏิบัติตลอดมาตราบจนถึงปัจจุบัน
รางวัลนายอําเภอแหวนเพชร ประกอบด้วย
1. รายชื่อนายอําเภอแหวนเพชร รางวัลชนะเลิศ จํานวน 5 รางวัล ได้แก่
1) นายวัฒนา ยั่งยืน นายอําเภอเดิมบางนางบวช จังหวัดสุพรรณบุรี
2) นายสมเกียรติ ศรีขาว นายอําเภอเมืองศรีสะเกษ (ครั้งดํารงตําแหน่ง นายอําเภอกันทรลักษ์ จังหวัดศรีสะเกษ)
3) นายนันธวัช เจริญวรรณ ปลัดจังหวัดกระบี่ (ครั้งดํารงตําแหน่ง นายอําเภอเมืองตรัง จังหวัดตรัง)
4) นายพันธ์เทพ เสาโกศล นายอําเภอเมืองหนองบัวลําภู (ครั้งดํารงตําแหน่ง นายอําเภอชุมแพ จังหวัดขอนแก่น)
5) นายปรีชา นวลน้อย นายอําเภอสุไหงโก-ลก จังหวัดนราธิวาส
2. รายชื่อนายอําเภอแหวนเพชร รางวัลชมเชย จํานวน 5 รางวัล ได้แก่
1) นายทัศนัย สุธาพจน์ นายอําเภอเชียงของ จังหวัดเชียงราย
2) นายบุญธรรม ทองพิจิตร นายอําเภอเมืองอุทัยธานี (ครั้งดํารงตําแหน่ง นายอําเภอคลองลาน จังหวัดกําแพงเพชร)
3) นายชนะ ธรณีทอง นายอําเภอขามทะเลสอ จังหวัดนครราชสีมา
4) นายสุวิชาญ ไชยโกมล นายอําเภอพรรณานิคม จังหวัดสกลนคร
5) นายไชยพร นิยมแก้ว นายอําเภอเมืองสงขลา จังหวัดสงขลา
(ครั้งดํารงตําแหน่ง นายอําเภอเมืองปัตตานี จังหวัดปัตตานี)
รางวัลปลัดอําเภอดีเด่น (ปลัดอําเภอแหวนทองคํา) ประกอบด้วย
1. รายชื่อปลัดอําเภอดีเด่น (ปลัดอําเภอแหนวนทองคํา) รางวัลชนะเลิศ จํานวน 5 รางวัล ได้แก่
1) นายธรรมสรณ์ ศรีสวัสดิ์ ปลัดอําเภอรัษฎา จังหวัดตรัง
2) นายศุภกร อนันตรักษ์ ปลัดอําเภอมหาราช จังหวัดพระนครศรีอยุธยา
3) นายอภิชัย โยคะสัย ปลัดอําเภอเมืองร้อยเอ็ด จังหวัดร้อยเอ็ด
4) นางสาวนราภรณ์ ช้างทอง ปลัดอําเภอแม่ระมาด จังหวัดตาก
5) ว่าที่ร้อยตรี ธวัช กุลวุฒิพงษ์ศักดิ์ ปลัดอําเภอเมืองปัตตานี จังหวัดปัตตานี
2. รายชื่อปลัดอําเภอดีเด่น (ปลัดอําเภอแหนวนทองคํา) รางวัลชมเชย จํานวน 5 รางวัล ได้แก่
1) นายสันติสุข กิจบาลจ่าย ปลัดอําเภอท่าศาลา จังหวัดนครศรีธรรมราช
2) นางสาวนิภา ขันธศักดิ์ ปลัดอําเภอนายายอาม จังหวัดจันทบุรี)
3) นายมนัสพล ไชยโยธา ปลัดอําเภออุทุมพรพิสัย จังหวัดศรีสะเกษ
4) นายกนกศักดิ์ หมื่นจันทร์ ปลัดอําเภอเขาค้อ จังหวัดเพชรบูรณ์
5) สิบตํารวจตรี ชัยเจริญ มูสิกิ้ม เจ้าพนักงานปกครองชํานาญการ
ที่ทําการปกครองจังหวัดนราธิวาส จังหวัดนราธิวาส